ການຊອກຫາ ເຮືອບິນມາເລເຊຍ ປະສົບກັບບັນຫາອີກ (ສະໄລດ໌)
ເຂດພາກ​​ໃຕ້ ຂອງມະຫາ​ສະມຸດ​ອິນ​ເດຍ ບ່ອນທີ່​ກຳລັງ​ທຳ​ການ​ ຊອກ​ຄົ້ນ​ຫາ​ຢູ່​ນັ້ນ ມີຄວາມ​ເລິກ​ຫລາຍ ​ເກີນກ່ວາ​ທີ່ ​ເຮືອ​ດຳ​ນໍ້າ ທີ່​ບໍ່​ມີ​ຄົນ​ຂັບ ຈະ​ລົງ​ໄປ​ຮອດ​ໄດ້.
ການຊອກຫາ ສາຍການບິນ ມາເລເຊຍ ທີ່ຫາຍສາບສູນ ໄປ ໄດ້ປະສົບກັບ ຄວາມຫຍຸ້ງຍາກເພີ້ມຂື້ນໃນວັນອັງຄານ ມື້ນີ້ ຫລັງຈາກທີ່ເຂດພາກໃຕ້ຂອງມະຫາ ສະມຸດອິນເດຍ ບ່ອນທີ່ກຳລັງທຳການຊອກຄົ້ນຫາຢູ່ນັ້ນ ພິສູດໃຫ້ເຫັນວ່າ ມີຄວາມເລິກຫລາຍເກີນກ່ວາທີ່ ເຮືອດຳນໍ້າ ທີ່ບໍ່ມີຄົນຂັບ ຈະລົງໄປຮອດໄດ້ ບັນດາເຈົ້າໜ້າທີ່ ອອສເຕຣເລຍ ກ່າວວ່າ ເຮືອດຳນໍ້າ Bluefin-21 “ໄດ້ລົງໄປເລິກກາຍຂອບເຂດການປະຕິບັດ ງານຂອງມັນ ຄືໃນລະດັບຄວາມເລິກ 4,400 ແມັດນັ້ນ ຊຶ່ງ ສົ່ງຜົນໃຫ້ກົນໄກຮັກສາຄວາມປອດໄພ ທີ່ສ້າງຂື້ນຢູ່ໃນໂຕ ຂອງມັນນັ້ນ ນຳພາມັນກັບຄືນມາສູ່ໜ້ານໍ້າ” ພາຍຫລັງໄດ້ດຳນ້ຳລົງໄປ ເປັນເວລາຫົກ ຊົ່ວໂມງ ລັດຖະມົນຕີປ້ອງກັນປະເທດ ມາເລເຊຍ ທ່ານ Hishammuddin Hussein ໄດ້ກ່າວ ໃນເວລາຕໍ່ມາວ່າ ບັນດາເຈົ້າໜ້າທີ່ກຳລັງດຳເນີນການໄຈ້ແຍກ ແລະວິໃຈລາຍລະອຽດ ທີ່ຍານໃຕ້ນໍ້າລຳນັ້ນ ເກັບກຳມາໄດ້ ສູນກາງປະສານງານໃນການຊອກຫາ (JACC) ຂອງອອສເຕຣເລຍ ກ່າວວ່າ ຍານໃຕ້ນໍ້າ ຈະຖືກສົ່ງລົງໄປອີກໃນວັນອັງຄານມື້ນີ້ ຖ້າຫາກສະພາບດິນຟ້າອາກາດດີຂື້ນ ເຮືອດຳນໍ້າ ນ້ອຍລຳນີ້ ໄດ້ຖືກສົ່ງລົງໄປໃນວັນຈັນວານນີ້ ເກືອບນຶ່ງອາທິດຫລັງຈາກເຄຶ່ອງຈັບສຽງໄດ້ຍິນສັນຍານອາທິດແລ້ວນີ້ ທີ່ເຊື່ອວ່າມາຈາກ ກັບດຳ ຫລື ຫີບບັນທຶກການບິນ ຂອງເຮືອບິນ ທີ່ຫາຍສາບສູນໄປນັ້ນ ສັນຍານບອກບ່ອນຢູ່ ຂອງຫີບບັນທຶກການບິນ ແມ່ຈະສົ່ງສັນຍານອອກມາເພຶ່ອໃຫ້ງ່າຍໃນການຊອກຄົ້ນຫາ ແຕ່ວ່າຖ່ານໄຟຂອງມັນມີກຳນົດໃຊ້ໄດ້ພຽງປະມານນຶ່ງເດືອນເທົ່ານັ້ນ ມາຮອດນີ້ແມ່ນ ເປັນເວລາເກືອບ 40 ມື້ແລ້ວ ທີ່ເຮືອບິນໄດ້ຫາບສາບສູນໄປ